জাফনা বিশ্ববিদ্যালয় হেলিড্রপ ছিল অপারেশন পবন চলাকালীন ভারতীয় শান্তিরক্ষী বাহিনীর প্রথম অভিযান। ১৯৮৭ সালের ১২ অক্টোবর মধ্যরাতে মিল এমআই-৮ হেলিকপ্টারে করে ভারতীয় ১০ম প্যারা কমান্ডোর ১০৯ নং হেলিকপ্টার ইউনিট এবং ১৩তম শিখ লাইট ইনফ্যান্ট্রির একটি দলকে জাফনা বিশ্ববিদ্যালয়ে অবতরণ করানোর পরিকল্পনা করা হয়। অভিযানটির উদ্দেশ্য ছিল জাফনা বিশ্ববিদ্যালয়ে অবস্থানরত এলটিটিই নেতৃবৃন্দকে বন্দি করা। এর মাধ্যমে ভারতীয় সামরিক কর্তৃপক্ষ জাফনা দখলের জন্য পরিকল্পিত অপারেশন পবনকে সংক্ষিপ্ত করতে চাইছিল। কিন্তু তথ্য সংগ্রহ ও পরিকল্পনা সংক্রান্ত ব্যর্থতার কারণে অভিযানটি শোচনীয়ভাবে ব্যর্থ হয়। অবতরণকৃত সৈন্যরা ব্যাপক ক্ষয়ক্ষতির সম্মুখীন হয়, এবং শিখ লাইট ইনফ্যান্ট্রির ২৯ জন সৈন্যের মধ্যে ২৮ জন সৈন্যসহ আরো ৬ জন ভারতীয় প্যারাকমান্ডো নিহত হয়।

পটভূমি
রাজীব গান্ধীর হত্যাকাণ্ড
ভারতীয় হস্তক্ষেপের অবসান
জাফনা বিশ্ববিদ্যালয় হেলিড্রপ